Diari Oficial de la Generalitat Valenciana


Sumari del DOGV 6675, del 21-12-2011 (2011/12835)

RESOLUCIÓ de 14 de desembre de 2011, de la directora de l'Agència Valenciana de Mobilitat, relativa als dies de descans obligatori a l'Àrea de Prestació Conjunta de València per a l'any 2012.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6675

Data del DOGV
:   21-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12826


Data del document
:   14-12-2011

Organisme emissor
:   Agència Valenciana de Mobilitat

Tipus de document
:   Resolució

Anàlisi jurídica

 Descriptors 

:   * València
    * temps de descans
    * legislació
    * taxi
    * jornada de treball
    * transport de viatgers
    * transport públic

RESOLUCIÓ de 14 de desembre de 2011, de la directora de l'Agència Valenciana de Mobilitat, relativa als dies de descans obligatori a l'Àrea de Prestació Conjunta de València per a l'any 2012. [2011/12898]  
Preàmbul  
  
L'Orde de 4 d'agost de 2010, de la Conselleria d'Infraestructures i Transport, regula el sistema de descans obligatori i la limitació diària en la prestació de servicis de taxis a l'Àrea de Prestació Conjunta de València. L'orde distribuïx els dies de descans setmanal d'acord amb el número d'autorització de l'Àrea de Prestació Conjunta de València que el taxi posseïx.  
Estant pròxima la data en què s'ha de procedir a la rotació del dia de descans obligatori que ha de regir durant l'any 2012, com també la distribució d'este dia entre les autoritzacions adscrites a vehicles adaptats amb la finalitat de garantir la permanència en la prestació del servici de taxi per les autoritzacions esmentades.  
Tenint en compte el que s'ha exposat i de conformitat amb l'article 23 dels Estatuts de l'Entitat Pública de Transport Metropolità de València, i l'article 44 de la Llei 6/2011, d'1 d'abril, de la Generalitat, de Mobilitat de la Comunitat Valenciana, resolc:  
  
Primer   
1. A partir del dia 2 de gener de 2012, els dies de descans obligatori dels vehicles adscrits a les autoritzacions de taxi de l'Àrea de Prestació Conjunta de València es distribuïxen de la manera següent:  
  
  
Dia de la setmana Indicatiu Terminació de l'autorització   
 que descansa  
Dilluns L 6-7  
Dimarts M 8-9  
Dimecres X 0-1   
Dijous J 2-3  
Divendres V 4-5  
  
2. Per a les autoritzacions de taxi adaptades a persones de mobilitat reduïda, el dia de descans obligatori queda distribuït de la manera següent:  
  
Dia de la setmana Indicatiu Autorització de taxi   
 adaptada que descansa  
Dilluns L 052 9496 1256  
Dimarts F 9413 9025 1513  
Dimecres X 154 6765 2068 1321   
Dijous J 395 3001 2874  
Divendres F 4172 6567 2560  
  
Segon  
D'acord amb el que disposa l'article 5 de l'Orde de 4 d'agost de 2010, de la Conselleria d'Infraestructures i Transport, els dissabtes i els diumenges els servicis es prestaran sota un règim de torns en què romandrà la meitat de la flota i s'organitzaran de la manera següent:  
  
- Quan el dissabte siga data parella, prestaran servici els taxis amb número d'autorització de l'àrea parella i descansaran la resta de vehicles.  
- Quan el dissabte siga data imparella, prestaran servici els taxis amb número d'autorització de l'àrea imparella i descansaran la resta de vehicles.  
- Quan el diumenge siga data parella, prestaran el servici els taxis amb número d'autorització de l'àrea parella i descansaran la resta de vehicles.  
- Quan el diumenge siga data imparella, prestaran el servici els taxis amb número d'autorització de l'àrea imparella i descansaran la resta de vehicles.  
  
No obstant la distribució anterior, el dia 31 de març (dissabte) de l'any 2012 prestaran servici les autoritzacions parelles, i el dia 1 d'abril (diumenge) de l'any 2012, les autoritzacions imparelles, a l'efecte d'evitar la fallida del sistema d'alternança.  
  
Tercer   
Per a les autoritzacions de taxi adaptades a persones amb mobilitat reduïda, es consideraran autoritzacions que treballen els caps de setmana:  
- Els dissabtes o els diumenges que siguen data parella, les autoritzacions números 188, 892, 1090, 1321, 1513, 1553, 2068 i 2958 i descansaran la resta d'autoritzacions.  
- Els dissabtes o diumenges que siguen data imparella, les autoritzacions números 490, 1010, 1256, 2560, 2600, 2874, 2892 i 2961 i descansaran la resta d'autoritzacions.  
  
Quart  
1. Els dies de descans fix (de dilluns a divendres) hauran d'anar senyalitzats amb un adhesiu identificatiu situat en els vehicles amb la inicial que els corresponga (L, M, X, J, V) i que el titular haurà d'adquirir, en el format degudament autoritzat per l'Agència Valenciana de Mobilitat, en els llocs que esta designe a este efecte. Este identificatiu haurà de ser visible totalment en tot moment i haurà d'estar obligatòriament adherit, almenys, en el vidre posterior del vehicle amb l'adhesiu de l'identificatiu esmentat.  
2. Les lletres identificatives del dia de descans corresponent a les autoritzacions de taxi adaptades a persones de mobilitat reduïda aniran acompanyades d'una llegenda amb les expressions, segons corresponga, de «parell» o «imparell», indicatives del dia del cap de setmana que els correspon treballar. Només són vàlids i oficials els identificatius subministrats per l'Agència Valenciana de Mobilitat, els quals han d'estar obligatòriament col·locats en el vidre posterior del vehicle i sempre visibles totalment.  
3. El color del distintiu que identifica el dia de descans obligatori a què es referixen els dos apartats anteriors serà per a l'any 2012 i fins a la data de la pròxima rotació taronja Pantone 1375 C.  
  
Cinqué  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, es pot interposar en el termini d'un mes, comptador des de l'endemà de la publicació, recurs d'alçada davant de la consellera d'Infraestructures, Territori i Medi Ambient, com a òrgan competent per a la seua tramitació, tot això de conformitat amb el que disposa l'article 107 i següents de la llei esmentada i sense perjuí que puguen interposar-se qualssevol altres recursos que es consideren oportuns.  
  
  
Burjassot, 14 de desembre de 2011.- La directora: Mar Martínez Aparicio.